open-index/open-wikipedia-markdown huggingface dataset:
मोना लिसा स्माइल

***मोना लिसा स्माइल*** हा २००३ चा अमेरिकन नाट्य चित्रपट आहे जो रेव्होल्यूशन स्टुडिओ आणि कोलंबिया पिक्चर्सने रेड ओम फिल्म्स प्रॉडक्शन्सच्या संयुक्त विद्यमाने निर्मित केला आहे. माईक नेवेल दिग्दर्शित, लॉरेन्स कोनर आणि मार्क रोसेन्थल यांनी हा लिहिलेला आहे. ह्यात जुलिया रॉबर्ट्‌स, कर्स्टन डन्स्ट, जुलिया स्टाइल्स, आणि मॅगी जिलेनहाल यांनी अभिनय केला आहे.

हे शीर्षक लिओनार्डो दा विंचीचे प्रसिद्ध चित्र*मोनालिसा* आणि त्याच नावाच्या एका गाण्यावर संदर्भीत आहे. हे गाणे मूलतः नॅट किंग कोल यांनी सादर केले होते, आणि चित्रपटासाठी सीलने हे सादर केले होते. ज्युलिया रॉबर्ट्सला तिच्या अभिनयासाठी विक्रमी $२५ दशलक्ष मिळाले, जे त्यावेळच्या एका अभिनेत्रीने कमावलेले सर्वाधिक होते.

## पात्र 
* जुलिया रॉबर्ट्‌स - कॅथरीन ॲन वॉटसन
* कर्स्टन डन्स्ट - एलिझाबेथ "बेटी" वॉरेन (जोन्स)
* जुलिया स्टाइल्स - जोन ब्रँडविन (डोनेगल)
* मॅगी जिलेनहाल - गिझेल लेव्ही
* जुलिएट स्टीव्हनसन - अमांडा आर्मस्ट्राँग
* डॉमिनिक वेस्ट - बिल डनबार
* जिनिफर गुडविन - कॉन्स्टन्स "कोनी" बेकर
* टोफर ग्रेस - टॉमी डोनेगल
* जॉन स्लॅटरी - पॉल मूर
* मार्सिया गे हार्डन - नॅन्सी ॲबे
* जॉर्डन ब्रिजेस - स्पेन्सर जोन्स

## टीका 
*मोनालिसा स्माईलला* चित्रपट समीक्षकांकडून मिश्रित नकारात्मक प्रतिक्रिया मिळाल्या. रोटेन टोमॅटोवर , ४.९/१० च्या सरासरीसह आणि एकमतासह १५२ पुनरावलोकनांवर आधारित ३४% मान्यता मिळाली आहे: " *मोना लिसा स्माईलने* अडथळे तोडण्याचे मूल्य स्वीकारले असले तरी, चित्रपट बघताना प्रेक्षक स्वतः अंदाज लावू शकतात पुढच्या घडामोडींचा आहे."

*यूएसए टुडेच्या* क्लॉडिया पुइगने लिहिले, "हा *डेड पोएट्स सोसायटी*  सारखा आहे, पण फक्त स्त्री पात्रांसोबत आणि ह्यात आकर्षक नाटक आणि प्रेरणा पण नाही... रॉबर्ट्सलाही ते पटले नाही असे दिसते. ती पूर्णतः निरस कामगीरी दाखवते.

## संदर्भ 
वर्ग:इ.स. २००३ मधील इंग्लिश चित्रपट
डॉमिनिक वेस्ट

**डॉमिनिक जेरार्ड फ्रान्सिस ईगलटन वेस्ट** (जन्म १५ ऑक्टोबर १९६९) एक इंग्रजी अभिनेता, दिग्दर्शक आणि संगीतकार आहे. एचबीओच्या *द वायर* (२००२-०८) मध्ये जिमी मॅकनल्टी, शोटाइमच्या *द अफेअर* (२०१४-१९) मध्ये नोआ सोलोवे यांच्या भूमिकेसाठी तो प्रसिद्ध आहे. त्याला सर्वोत्कृष्ट अभिनेता - टेलिव्हिजन मालिकेसाठी गोल्डन ग्लोब पुरस्काराचे नामांकन मिळाले आहे.नेटफ्लिक्स नाट्य मालिका *द क्राउन* (२०२२-२३) मध्ये त्याने चार्ल्स, प्रिन्स ऑफ वेल्सची भुमीका केली ज्याच्यासाठी त्यांना आणखी एक गोल्डन ग्लोब पुरस्कार आणि प्राइमटाइम एमी पुरस्कारासाठी नामांकन मिळाले.

इयान मॅककेलेनच्या *रिचर्ड  ३* (१९९५) च्या रुपांतरात हेन्री, अर्ल ऑफ रिचमंड यांच्या भूमिकेतून त्याचा चित्रपट पदार्पण झाले. त्यानंतर तो *शिकागो* (२००२), *मोना लिसा स्माइल* (२००३), *३००* (२००७),*जीनियस* (२०१६), *द स्क्वेअर* (२०१७), *टॉम्ब रायडर* (२०१८), आणि *डाउनटन ॲबी: अ न्यू एरा* (२०२२) मध्ये काम केले.

## संदर्भ 
वर्ग:इंग्लिश दूरचित्रवाहिनी अभिनेते
वर्ग:इ.स. १९६९ मधील जन्म
वर्ग:Articles with hAudio microformats
वर्ग:बाफ्टा पुरस्कारविजेते
वर्ग:इंग्लिश चित्रपट अभिनेते
वर्ग:पुरुष चरित्रलेख
जिनिफर गुडविन

**जेनिफर मिशेल "जिनिफर" गुडविन** (२२ मे, १९७८:मेम्फिस, टेनेसी, अमेरिका - ) एक अमेरिकन अभिनेत्री आहे. तिने एचबॉओ नाट्य मालिका *बिग लव्ह* (२००६-११) मध्ये मार्गेन हेफमन, एबीसी कल्पनारम्य मालिका *वन्स अपॉन अ टाइम* (२०११-१८) मध्ये स्नो व्हाइट / मेरी मार्गारेट ब्लँचार्ड, झुटोपिया(२०१६) मधील ज्युडी हॉप्स आणि *वाय वूमन किल* (२०१९) मध्ये *बेथ ॲन स्टॅन्टन* म्हणून काम केले

गुडविन चित्रपटांमध्ये दिसली, ज्यामध्ये नाट्यपट *मोना लिसा स्माइल* (२००३), संगीतमय *वॉक द लाइन* (२००५), प्रणय-हास्यपट *हि इज जस्ट नॉट दॅट इनटू यू* (२००९) आणि *समथिंग बॉरोड* (२०११), आणि बायोपिक *किलिंग केनेडी* (२०१३) हे आहे.

## संदर्भ 
वर्ग:इ.स. १९७८ मधील जन्म
वर्ग:अमेरिकन अभिनेत्री
वर्ग:इंग्लिश दूरचित्रवाहिनी अभिनेत्री
वर्ग:इंग्लिश चित्रपट अभिनेत्री
वर्ग:स्त्री चरित्रलेख
जुलिया स्टाइल्स

'''जुलिया ओ'हारा स्टाइल्स'* (२८ मार्च, १९८१:न्यू यॉर्क, न्यू यॉर्क, अमेरिका - )  एक अमेरिकन अभिनेत्री आहे. न्यू यॉर्क शहरात जन्मलेल्या आणि वाढलेल्या, स्टाइल्सने वयाच्या ११ व्या वर्षी न्यू यॉर्कच्या ला मामा एक्सपेरिमेंटल थिएटर क्लबचा भाग म्हणून अभिनय करण्यास सुरुवात केली. तिचे चित्रपट पदार्पण हे *आय लव्ह यू, आय लव्ह यू नॉट* (१९९६) मधील एका छोट्या भूमिके सोबत झाले. त्यानंतर विकएड(१९९८) मध्ये तिची मुख्य भूमिका होती ज्यासाठी तिला सर्वोत्कृष्ट अभिनेत्रीचा कार्लोवी व्हॅरी फिल्म फेस्टिव्हल पुरस्कार मिळाला होता. *१० थिंग्ज आय हेट अबाउट यू* (१९९९), *डाउन टू यू* (२०००), आणि *सेव्ह द लास्ट डान्स* (२००१) यांसारख्या किशोरवयीन चित्रपटांमधील प्रमुख भूमिकांमुळे ती प्रसिद्ध झाली. तिला एक टीन चॉईस अवॉर्ड आणि दोन एमटीव्ही मूव्ही अवॉर्ड्स, तसेच गोल्डन ग्लोब अवॉर्ड आणि प्राइमटाइम एमी अवॉर्डसाठी नामांकन मिळाले आहे.

स्टाइल्सने *द बिझनेस ऑफ स्ट्रेंजर्स* (२००१), *मोना लिसा स्माईल* (२००३),*द ओमेन* (२००६) आणि *बॉर्न* फ्रँचायझीमध्ये निकी पार्सन्सच्या भूमिकेमुळे ती जगभरातील प्रेक्षकांना ओळखली गेली. तिच्या इतर उल्लेखनीय चित्रपटांमध्ये *हॅम्लेट* (२०००), *स्टेट अँड मेन* (२०००), *ए गाय थिंग* (२००२), *कॅरोलिना* (२००३), *द क्राय ऑफ द आउल* (२००९), *सिल्व्हर लाइनिंग्ज प्लेबुक* (२०१२), *आउट ऑफ द डार्क* (२०१४) हे आहे.

चित्रपटा सोडून, स्टाइल्सने *डेक्सटर'' (२०१०) च्या पाचव्या सत्रामध्ये लुमेन पियर्सची भूमिका केली, व सर्वोत्कृष्ट सहाय्यक अभिनेत्रीसाठी गोल्डन ग्लोब आणि उत्कृष्ट पाहुण्या अभिनेत्रीसाठी प्राइमटाइम एमीसाठी नामांकन मिळवले.

## संदर्भ 
वर्ग:इ.स. १९८१ मधील जन्म
वर्ग:अमेरिकन अभिनेत्री
वर्ग:इंग्लिश चित्रपट अभिनेत्री
वर्ग:इंग्लिश दूरचित्रवाहिनी अभिनेत्री
वर्ग:स्त्री चरित्रलेख
ऱ्वांडा महिला क्रिकेट संघाचा केन्या दौरा, २०२४

रवांडा महिला क्रिकेट संघाने १० ते १४ सप्टेंबर २०२४ या काळात ५ टी२०आ खेळण्यासाठी केन्याचा दौरा केला. रवांडा महिलांनी मालिका ४-१ अशी जिंकली.

## आंतरराष्ट्रीय ट्वेंटी२० मालिका
### १ला सामना
### २रा सामना
### ३रा सामना
### ४था सामना
### ५वा सामना
## संदर्भ 
## बाह्य दुवे
* ईएसपीएन क्रिकइन्फोवर मालिका मुख्यपृष्ठ

वर्ग:इ.स. २०२४ मधील क्रिकेट
वर्ग:रवांडा महिला क्रिकेट संघाचे केन्या दौरे
वर्ग:केन्यामधील क्रिकेट
मॅगी जिलेनहाल

**मार्गालिट रुथ "मॅगी" जिलेनहाल** (जन्म १६ नोव्हेंबर १९७७) एक अमेरिकन अभिनेत्री आणि चित्रपट निर्माता आहे. ती स्वीडिश मूळाच्या जिलेनहाल कुटुंबाचा एक भाग आहे. चित्रपट निर्माते स्टीफन जिलेनहाल आणि नाओमी आक्स यांची ती मुलगी आहे आणि अभिनेता जेक जिलेनहाल यांची मोठी बहीण आहे.

तिने किशोरवयातच तिच्या वडिलांच्या अनेक चित्रपटांमध्ये छोट्या भूमिकांसह तिच्या कारकिर्दीची सुरुवात केली आणि तिच्या भावासोबत  *डॉनी डार्को* (२००१) मध्ये ती दिसली. त्यानंतर ती *कन्फेशन्स ऑफ ए डेंजरस माइंड* (२००२) आणि *मोना लिसा स्माइल* (२००३) मध्ये काम केले. कामुक हास्य-नाट्य *सेक्रेटरी* (२००२) आणि *शेरीबेबी* (२००६) या तिच्या प्रमुख अभिनयासाठी जिलेनहालला समीक्षकांची प्रशंसा मिळाली, व प्रत्येकाने तिला गोल्डन ग्लोब पुरस्कार नामांकन मिळवून दिले. *द डार्क नाइट* (२००८) या सुपरहिरो चित्रपटात रॅचेल डावेसच्या भूमिकेसाठी तिला व्यापक मान्यता मिळाली.

*क्रेझी हार्ट* (२००९) मध्ये एकट्या आईच्या तिच्या अभिनयासाठी, तिला सर्वोत्कृष्ट सहाय्यक अभिनेत्रीसाठी ऑस्कर पुरस्कारासाठी नामांकन मिळाले. २०२१ मध्ये, तिने *द लॉस्ट डॉटर* या मनोवैज्ञानिक नाटकाद्वारे लेखन आणि दिग्दर्शनात पदार्पण केले, ज्यासाठी तिने व्हेनिस आंतरराष्ट्रीय चित्रपट महोत्सवाचा सर्वोत्कृष्ट पटकथा पुरस्कार जिंकला आणि सर्वोत्कृष्ट रुपांतरित पटकथेसाठी अकादमी पुरस्कारासाठी नामांकन मिळाले.

ती २००० पासून पाच नाटकांमध्ये दिसली आहे, ज्यात तिचे ब्रॉडवे पदार्पण *द रिअल थिंगच्या* पुनरुज्जीवनामधुन झाले. तिने अनेक दूरचित्रवाणी मालिकांमध्ये काम केले आहे, ज्यात बीबीसी राजकीय-थरारपट *द ऑनरेबल वुमनचा* समावेश आहे. तिच्या अभिनयासाठी, तिने सर्वोत्कृष्ट अभिनेत्रीसाठी गोल्डन ग्लोब पुरस्कार जिंकला आणि प्राइमटाइम एमी पुरस्कारासाठी नामांकन मिळाले. २००९ पासून अभिनेता पीटर सार्सगार्डसोबत तिचे लग्न झाले आहे आणि त्यांना दोन मुली आहेत.

## संदर्भ 
वर्ग:इ.स. १९७७ मधील जन्म
वर्ग:अमेरिकन अभिनेत्री
वर्ग:इंग्लिश दूरचित्रवाहिनी अभिनेत्री
वर्ग:इंग्लिश चित्रपट अभिनेत्री
वर्ग:गोल्डन ग्लोब पुरस्कारविजेते
वर्ग:इंग्लिश नाट्य अभिनेत्री
वर्ग:स्त्री चरित्रलेख
दमाजीराव गायकवाड

**दमाजीराव गायकवाड** हे मराठा साम्राज्यामधील एक सेनानी होते. यांनी पानिपतच्या तिसऱ्या युद्धात भाग घेतला होता.

हे बडोदा संस्थानाचे स्थापक पिलाजीराव गायकवाड यांचे पुत्र होते.

वर्ग:बडोदा संस्थान
वर्ग:पुरुष चरित्रलेख
जॉर्डन ब्रिजेस

**जॉर्डन ब्रिजेस** (१३ नोव्हेंबर, १९७३ - ) हा एक अमेरिकन अभिनेता आहे. हा *रिझोली अँड आयल्स* (२०१०-१६) मालिकेतील *फ्रँकी रिझोली*च्या कामासाठी ओळखला जातो.

ब्रिजेसचा जन्म लॉस एंजेलस काउंटी, कॅलिफोर्निया येथे झाला आणि तो अभिनेता बो ब्रिजेस आणि ज्युली ब्रिजेस यांचा मुलगा आहे. तो जेफ ब्रिजेसचा पुतण्या आणि लॉइड ब्रिजेस आणि डोरोथी ब्रिजेसचा नातू आहे.

## संदर्भ 
वर्ग:इ.स. १९७३ मधील जन्म
वर्ग:अमेरिकन अभिनेते
वर्ग:पुरुष चरित्रलेख
वर्ग:इंग्लिश दूरचित्रवाहिनी अभिनेते
वर्ग:इंग्लिश चित्रपट अभिनेते
शिवमंगल सिंह तोमर

**शिवमंगल सिंह तोमर** हे भारतीय राजकारणी आहेत. भारतीय जनता पक्षाचे सदस्य म्हणून २०२४ च्या सार्वत्रिक निवडणुकीत ते मध्य प्रदेशातील मोरेना येथून लोकसभेसाठी निवडून आले.

## संदर्भ 
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:मध्य प्रदेशचे खासदार
वर्ग:मोरेनाचे खासदार
वर्ग:इ.स. १९५९ मधील जन्म
वर्ग:पुरुष चरित्रलेख
लता वानखेडे

**लता वानखेडे** या भारतीय राजकारणी आहेत. भारतीय जनता पक्षाच्या सदस्या म्हणून २०२४ च्या भारतीय सार्वत्रिक निवडणुकीत त्यांनी सागर, मध्य प्रदेश येथून लोकसभेत  खासदारकी मिळवली.

## संदर्भ 
वर्ग:१८ वी लोकसभा सदस्य
वर्ग:मध्य प्रदेशचे खासदार
वर्ग:भारतीय जनता पक्षातील राजकारणी
वर्ग:सागरचे खासदार
वर्ग:स्त्री चरित्रलेख
वर्ग:इ.स. १९७० मधील जन्म
भरतसिंह कुशवाह

**भरतसिंह कुशवाह** (जन्म ४ सप्टेंबर १९७०)  हे मध्य प्रदेशातील एक राजकारणी आहेत. ते २०१३ मध्य ग्वाल्हेर ग्रामीण मतदारसंघातून मध्य प्रदेश विधानसभेवर निवडून आले होते. कुशवाह हे भारतीय जनता पक्षाचे सदस्य आहेत आणि त्यांनी मध्य प्रदेशच्या फलोत्पादन आणि अन्न प्रक्रिया मंत्रालयात (स्वतंत्र प्रभार) राज्यमंत्री म्हणून काम केले आहे. ग्वाल्हेर ग्रामीण विधानसभा मतदारसंघातून ते दोन वेळा (२०१३ आणि २०१८) आमदार होते. २०२४ च्या भारतीय सार्वत्रिक निवडणुकीत ते ग्वाल्हेर लोकसभा मतदारसंघातून लोकसभेवर निवडून आले. 

## संदर्भ 
वर्ग:१८ वी लोकसभा सदस्य
वर्ग:इ.स. १९७० मधील जन्म
वर्ग:मध्य प्रदेशचे खासदार
वर्ग:मध्य प्रदेशचे आमदार
वर्ग:भारतीय जनता पक्षातील राजकारणी
वर्ग:ग्वाल्हेरचे खासदार
वर्ग:ग्वाल्हेर ग्रामीणचे आमदार
वर्ग:पुरुष चरित्रलेख
राजेश मिश्रा

**राजेश मिश्रा** हे भारतीय जनता पक्षाचे राजकारणी आहेत. ते सिधी, मध्य प्रदेश मतदारसंघाचे प्रतिनिधित्व करणारे १८ व्या लोकसभेचे सदस्य आहेत.

## संदर्भ 
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:सिधीचे खासदार
वर्ग:बहुजन समाज पक्षातील राजकारणी
वर्ग:पुरुष चरित्रलेख
सिटी, युनिव्हर्सिटी ऑफ लंडन

**सिटी, युनिव्हर्सिटी ऑफ लंडन** हे १९६६ ते २०२४ पर्यंत लंडन, इंग्लंड येथे अस्तित्त्वात असलेले सार्वजनिक विद्यापीठ होते. ऑगस्ट २०२४मध्ये सेंट जॉर्ज, लंडन विद्यापीठात विलीन होऊन सिटी सेंट जॉर्ज, लंडन विद्यापीठाची स्थापना झाली 

या संस्थेची स्थापना १८९४मध्ये **नॉर्थहॅम्पटन** **इन्स्टिट्यूट** नावाने झाली. १९६६ मध्ये रॉयल चार्टरद्वारे याचे पुनर्नामकरण होउन त्याला विद्यापीठाचा दर्जा मिळाला.  २००१मध्ये इन्स ऑफ कोर्ट स्कूल ऑफ लॉ यात विलीन झालेय हे कॉलेज १८५२मध्ये सुरू झाले होते.  २०१६मध्ये हे विद्यापीठ फेडरल युनिव्हर्सिटी ऑफ लंडनमध्ये सामील झाले. 
उजवे|इवलेसे|220x220अंश| विद्यापीठाच्या मुख्य इमारतीसमोर नॉर्थहॅम्प्टन स्क्वेर

### उल्लेखनीय माजी विद्यार्थी 
#### सरकार, राजकारण आणि समाज 
[इवलेसे| [क्लेमेंट ॲटली]]

* मुहम्मद अली जिना - पाकिस्तानचे संस्थापक, पाकिस्तानचे पहिले गव्हर्नर-जनरल इन्स ऑफ कोर्ट स्कूल ऑफ लॉ (आता सिटी लॉ स्कूलचा भाग) मधून पदवी प्राप्त केली.
* क्लेमेंट ॲटली - १९४५-५१ दरम्यानचे युनायटेड किंग्डमचे मजूर पक्षाचे पंतप्रधान
* एच.एच. आस्क्विथ - १९०८-१६ दरम्यानचे युनायटेड किंग्डमचे उदारमतवादी पंतप्रधान
* सर टोनी ब्लेर - १९९७-२००७ दरम्यानचे युनायटेड किंग्डमचे मजूर पक्षाचे चे पंतप्रधान
* क्रिस्टोस स्टायकोरस – ग्रीसचे अर्थमंत्री
* महात्मा गांधी - भारतीय स्वातंत्र्य चळवळीचे नेते
* जवाहरलाल नेहरू – भारतीय प्रजासत्ताकचे पहिले पंतप्रधान
* मार्गारेट थॅचर - १९७९-९० दरम्यानच्या युनायटेड किंग्डमच्या हुजुर पक्षाच्या पंतप्रधान

#### कला, विज्ञान आणि शिक्षण 
[उजवे|इवलेसे| [अल्लामा इक्बाल|मुहम्मद इक्बाल]]

* दर्शना राजेंद्रन - भारतीय अभिनेत्री
* 
* मुहम्मद इक्बाल – मुस्लीम कवी, तत्त्वज्ञ आणि राजकारणी, सध्याच्या पाकिस्तानमध्ये जन्मलेले, इन्स ऑफ कोर्ट स्कूल ऑफ लॉ आणि केंब्रिज विद्यापीठातून पदवी प्राप्त केली.
* जॉन हॉज – एरोनॉटिकल इंजिनीअर. 
* EXIT चे माजी सदस्य
* शेरॉन मॅग्वायर - *ब्रिजेट जोन्सेस डायरीच्या दिग्दर्शिका*
* रॉबिन मिल्नर - संगणक शास्त्रज्ञ आणि १९९१चे ट्युरिंग पुरस्कार विजेते

## संदर्भ 
वर्ग:लंडनमधील शैक्षणिक संस्था
वर्ग:इंग्लंडमधील विद्यापीठे
वर्ग:इ.स. १८९४ मधील निर्मिती
राहुल लोधी

**राहुल सिंह लोधी** हे भारतीय जनता पक्षाचे राजकारणी आहेत आणि दामोह येथून मध्य प्रदेश विधानसभेचे सदस्य होते. ते भारतीय राष्ट्रीय काँग्रेसमध्ये होते आणि त्यांनी २०१८ च्या निवडणुकीत भारतीय जनता पक्षाच्या जयंत मलाय्या यांचा ७९८ मतांनी पराभव केला होता. लोधींनी ऑक्टोबर २०२० मध्ये भाजपमध्ये प्रवेश केला आणि त्यांना २०२१ च्या पोटनिवडणुकीसाठी तिकीट देण्यात आले जेथे त्यांचा काँग्रेसच्या अजय कुमार टंडन यांनी १७,०९७ मतांनी पराभव केला.    

२०२४ च्या लोकसभा निवडणुकीत लोधींनी ४०६,४२६ मतांनी विजयी मिळवला व काँग्रेसच्या तरवर लोधी यांचा पराभव केला.

## संदर्भ 
वर्ग:१८ वी लोकसभा सदस्य
वर्ग:दामोहचे आमदार
वर्ग:दामोहचे खासदार
वर्ग:भारतीय जनता पक्षातील राजकारणी
वर्ग:भारतीय राष्ट्रीय काँग्रेस पक्षातील राजकारणी
वर्ग:मध्य प्रदेशचे खासदार
वर्ग:मध्य प्रदेशचे आमदार
वर्ग:पुरुष चरित्रलेख
विवेक कुमार साहू

**विवेक कुमार साहू** (**बंटी** म्हणूनही ओळखले जाते) हे २०२४ मध्ये मध्य प्रदेशातील छिंदवाडा लोकसभा मतदारसंघातून खासदार म्हणून निवडून आले. ते भारतीय जनता पक्षाचे आहेत.

## संदर्भ 
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:छिंदवाडाचे खासदार
वर्ग:पुरुष चरित्रलेख
भारती पारधी

**भारती पारधी** (जन्म ४ जानेवारी १९७४) ही भारतीय राजकारणी आहे. भारतीय जनता पक्षाच्या सदस्या म्हणून २०२४ च्या भारतीय सार्वत्रिक निवडणुकीत त्या मध्य प्रदेशातील बालाघाट येथून लोकसभेवर निवडून आल्या होत्या.

## संदर्भ 
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:इ.स. १९७४ मधील जन्म
वर्ग:भारतीय जनता पक्षातील राजकारणी
वर्ग:बालाघाटचे खासदार
वर्ग:स्त्री चरित्रलेख
जेकब बेथेल

**जेकब ग्रॅहम बेथेल** (जन्म २३ ऑक्टोबर २००३) हा जन्मतः बार्बेडियन क्रिकेट खेळाडू आहे जो इंग्लंड ट्वेंटी-२० क्रिकेट संघाकडून खेळतो.

## संदर्भ 
वर्ग: इंग्लंडचे क्रिकेट खेळाडू
वर्ग: पुरुष चरित्रलेख
मायकेल जोन्स

**मायकेल अलेक्झांडर जोन्स** (जन्म ५ जानेवारी १९९८) हा स्कॉटिश क्रिकेट खेळाडू आहे.

## संदर्भ 
वर्ग:स्कॉटलंडचे क्रिकेट खेळाडू
वर्ग:पुरुष चरित्रलेख
कूपर कॉनोली

**कूपर कॉनोली** (जन्म २२ ऑगस्ट २००३) एक ऑस्ट्रेलियन क्रिकेट खेळाडू आहे.

## संदर्भ 
वर्ग:ऑस्ट्रेलियाचे क्रिकेट खेळाडू
वर्ग:पुरुष चरित्रलेख
मार्सिया गे हार्डन

**मार्सिया गे हार्डन** (जन्म १४ ऑगस्ट १९५९)  एक अमेरिकन अभिनेत्री आहे. १९९० मध्ये *मिलर्स क्रॉसिंग* या चित्रपटात तिला यश मिळाले. २००० च्या *पोलॉक* या चरित्रात्मक चित्रपटातील कलाकार ली क्रॅस्नरच्या भूमिकेसाठी तिला सर्वोत्कृष्ट सहाय्यक अभिनेत्रीचा ऑस्कर पुरस्कार मिळाला. *मिस्टिक रिव्हर* (२००३) या नाट्यचित्रपटात त्रासलेली पत्नी म्हणून तिच्या अभिनयासाठी तिला दुसरे अकादमी पुरस्कार नामांकन मिळाले. तिच्या इतर उल्लेखनीय चित्रपटांमध्ये *द फर्स्ट वाइव्हज क्लब* (१९९६), *फ्लबर* (१९९७), *स्पेस काउबॉय* (२०००), *मोना लिसा स्माइल* (२००३), आणि *फिफ्टी शेड्स* फिल्म सीरिज (२०१५-१८) यांचा समावेश आहे.

हार्डनने १९९३ मध्ये ब्रॉडवेमध्ये पदार्पण केले, टोनी कुशनरच्या *एंजल्स इन अमेरिका*  या नाटकात अभिनय केला ज्यासाठी तिला नाटकातील सर्वोत्कृष्ट वैशिष्ट्यीकृत अभिनेत्रीच्या टोनी पुरस्कारासाठी नामांकन मिळाले होते. २००९ मध्ये ती याझमिना रेझा यांच्या *गॉड ऑफ कार्नेज* या विनोदी नाटकातून ब्रॉडवेवर परतली व तिच्या अभिनयाने तिला नाटकातील सर्वोत्कृष्ट अभिनेत्रीचा टोनी पुरस्कार मिळावला .

हार्डनच्या दुरदर्शन कामांमध्ये एचबीओ मालिका *द न्यूजरूम* (२०१३–२०१४), एबीसी मालिका *हाऊ टू गेट अवे विथ मर्डर* (२०१५–२०२०) आणि ॲप्प्ल टीव्ही+ मालिका *द मॉर्निंग शो* (२०१९–सध्या) आहे. सोबतच सीबीएस मालिका *कोड ब्लॅक* (२०१५-१८) आणि *सो हेल्प मी टॉड* (२०२२-२४) मधील मुख्य भूमिका आहे. गुन्हे-नाट्य मालिका *लॉ अँड ऑर्डर: स्पेशल व्हिक्टिम्स युनिट* आणि *द करेजियस हार्ट ऑफ इरेना सेंडलर* (२००९) या दूरचित्रवाणी मालिकांसाठी तिच्या सहाय्यक भूमिकेसाठी तिला प्राइमटाइम एमी पुरस्कार नामांकन मिळाले.

## संदर्भ 
वर्ग:टोनी पुरस्कारविजेते
वर्ग:इ.स. १९५९ मधील जन्म
वर्ग:अमेरिकन अभिनेत्री
वर्ग:ऑस्कर पुरस्कार विजेत्या सहाय्यक अभिनेत्री
वर्ग:इंग्लिश दूरचित्रवाहिनी अभिनेत्री
वर्ग:इंग्लिश चित्रपट अभिनेत्री
वर्ग:इंग्लिश नाट्य अभिनेत्री
वर्ग:स्त्री चरित्रलेख
ऑस्ट्रेलिया क्रिकेट संघाचा इंग्लंड दौरा, २०२४

ऑस्ट्रेलिया क्रिकेट संघ सप्टेंबर २०२४ मध्ये इंग्लंड क्रिकेट संघाविरुद्ध खेळण्यासाठी इंग्लंडचा दौरा करत आहे. या दौऱ्यावर पाच आंतरराष्ट्रीय एकदिवसीय (ODI) आणि तीन आंतरराष्ट्रीय टी२० (T20I) सामने खेळवले जातील. जुलै २०२३ मध्ये, इंग्लंड आणि वेल्स क्रिकेट बोर्ड (ECB) ने २०२४ साठी घरच्या आंतरराष्ट्रीय हंगामाचा एक भाग म्हणून या दौऱ्याच्या सामन्यांची पुष्टी केली.

## आंतरराष्ट्रीय टी२० मालिका
### १ला आं.टी२० सामना
### २रा आं.टी२० सामना
### ३रा आं.टी२० सामना
## आंतरराष्ट्रीय एकदिवसीय मालिका
### १ला आं.ए.दि. सामना
### २रा आं.ए.दि. सामना
### ३रा आं.ए.दि. सामना
### ४था आं.ए.दि. सामना
### ५वा आं.ए.दि. सामना
## संदर्भ 
## बाह्य दुवे
* ईएसपीएन क्रिकइन्फोवर मालिका मुख्यपृष्ठ

वर्ग:इ.स. २०२४ मधील क्रिकेट
वर्ग:ऑस्ट्रेलिया क्रिकेट संघाचे इंग्लंड दौरे
लक्ष्मी निवास

**लक्ष्मी निवास** ही झी मराठी वाहिनीवर प्रसारित होणारी एक मालिका आहे. या मालिकेची मूळ कथा झी कन्नडावरील लक्ष्मी निवासा या कन्नड मालिकेवर आधारित आहे.

## कलाकार 
* हर्षदा खानविलकर - लक्ष्मी प्रताप देशमुख / लक्ष्मी श्रीनिवास दळवी
* तुषार दळवी - श्रीनिवास दळवी
* मेघन जाधव - जयंत कानिटकर
** प्रिब सूर्यवंशी - लहान जयंत
* दिव्या पुगांवकर - जान्हवी श्रीनिवास दळवी / जान्हवी जयंत कानिटकर
* कुणाल शुक्ल - सिद्धीराज संपत गाडे-पाटील
* अक्षया देवधर - भावना श्रीनिवास दळवी / भावना सिद्धीराज गाडे-पाटील
* स्वाती देवल - मंगल श्रीनिवास दळवी
* निखिल राजेशिर्के - संतोष श्रीनिवास दळवी
* मीनाक्षी राठोड - वीणा संतोष दळवी
* सार्थक ठाकूर - वरद संतोष दळवी
* अनुज ठाकरे - हरीश श्रीनिवास दळवी
* तन्वी कोलते / धनश्री पाटील - सिंचना संपत गाडे-पाटील / सिंचना हरीश दळवी
* महेश फाळके - व्यंकटेश श्रीनिवास दळवी (अर्जुन / वेंकी)
* पायल पांडे - आरती व्यंकटेश दळवी
* विनीता शिंदे - शांता दळवी
* पल्लवी वैद्य - रेणुका संपत गाडे-पाटील
* राजदेव जमदाडे - संपत सर्जेराव गाडे-पाटील
* वीणा कट्टी - सुलक्षणा सर्जेराव गाडे-पाटील
* आनंद प्रभू - अधिराज संपत गाडे-पाटील
* कल्याणी जाधव - निलांबरी अधिराज गाडे-पाटील
* राजेश शृंगारपुरे - श्रीकांत इनामदार
* राधिका विद्यासागर - वनजा इनामदार
* अनन्या तांबे - आनंदी श्रीकांत इनामदार / आनंदी सिद्धीराज गाडे-पाटील
* कस्तुरी सारंग - सरोज मुजुमदार
* सुप्रीती शिवलकर - सुपर्णा इनामदार / सुपर्णा रवी मुजुमदार 
* दुष्यंत वाघ - रवी मुजुमदार
* जगन्नाथ निवांगुणे - दिग्विजय प्रताप देशमुख
* प्रफुल्ल सामंत - प्रताप देशमुख
* श्रद्धा साटम - ललिता दिग्विजय देशमुख
* अनुज प्रभू - विश्वा दिग्विजय देशमुख
* सतीश सलगरे - गुणाजी भालेराव
* जान्हवी तांबट - पूर्वी गुणाजी भालेराव
* सायली सांभारे - वसुंधरा गुणाजी भालेराव
* मधुगंधा कुलकर्णी - कालिंदी धर्माधिकारी
* चंदनराज जमदाडे - प्रवीण खेडकर
* अमेय बर्वे - माधव गुळगुळे
* संदीप शिंगदाणे - देवेंद्र पत्की
* अमृता देशमुख - सई
* आरोही गावडे - सान्वी
* प्रसाद राजेंद्र - सुरेश
* ऋषिकेश मोहिते - महेश
* सुनील कदम - रमेश
* चैतन्य चंद्रात्रे - निखिल
* धनंजय जामदार - सोहम
* तेजस पिंगुळकर - मनोहर
* वर्षा सामंत - मालती
* लीना पंडित - रत्ना
* सौरभ गुजाळे - छोटू
* ओमकार तेली - मन्या
* सुमीत चौधरी - गौरव
* सुधीर गाडगीळ - चित्रगुप्त
* शिवराज वाळवेकर
* सायली परब

## पुनर्निर्मिती 
## बाह्य दुवे 
वर्ग:मराठी दूरचित्रवाहिनी मालिका
वर्ग:झी मराठी दूरचित्रवाहिनी मालिका
थिएटर रॉयल (ड्रुरी लेन)

द **थिएटर रॉयल (ड्रुरी लेन)** हे इंग्लंडच्या लंडन शहरातील जुने नाट्यगृह आहे. कोव्हेंट गार्डन  भागातील हे वेस्ट एंड थिएटर कॅथरीन स्ट्रीट वर असून त्याची मागची बाजू ड्रुरी लेन वर आहे. या ठिकाणी १६६३ मध्ये पहिल्यांना नाट्यगृह उभारले गेले. नंतर तीन वेळा पुनर्बांधणी होउन सध्याची इमारत १८१२मधील आहे.  लेखक पीटर थॉमसन यांच्या मते आपल्या अस्तित्त्वाच्या पहिल्या दोन शतकांमध्ये हे नाट्यगृह *लंडनचे अग्रगण्य नाट्यगृह होते*. 
इवलेसे| सध्याच्या इमारतीचे १८१३मध्ये काढलेले रेखाचित्र

### संदर्भ आणि नोंदी 
वर्ग:लंडनमधील नाट्यगृहे
वर्ग:इ.स. १६६३ मधील निर्मिती
दर्शन सिंह चौधरी

**दर्शन सिंग चौधरी** हे एक भारतीय राजकारणी आणि २०२४ मध्ये ते हुशंगाबाद लोकसभा मतदारसंघातील खासदार आहेत. ते भाजपाचे राजकारणी आहे.

## संदर्भ 
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:इ.स. १९७७ मधील जन्म
वर्ग:भारतीय जनता पक्षातील राजकारणी
वर्ग:हुशंगाबादचे खासदार
वर्ग:पुरुष चरित्रलेख
ऑल इंग्लंड लॉन टेनिस अँड क्रोके क्लब

**ऑल इंग्लंड लॉन टेनिस आणि क्रोके क्लब**  ( **एईएलटीसी** ) तथा **ऑल इंग्लंड क्लब**  हा इंग्लंडच्या लंडन शहराील खाजगी सदस्यांचा क्लब आहे. विम्बल्डन उपनगरातील या क्लबमध्ये  हे विम्बल्डन स्पर्धा खेळली जाते. ही एकमेव ग्रँड स्लॅम टेनिस स्पर्धा अजूनही गवतावर खेळली जाते. या स्पर्धेची ख्याती आता क्लबपेक्षा अधिक आहे.

या क्लबमध्ये २७५ पूर्ण सदस्य, सुमारे १०० तात्पुरते खेळणारे सदस्य आणि अनेक मानद सदस्य आहेत. पूर्ण किंवा तात्पुरता सदस्य होण्यासाठी, अर्जदाराने चार विद्यमान पूर्ण सदस्यांकडून समर्थन पत्र प्राप्त करणे आवश्यक आहे, त्यापैकी दोन अर्जदारास किमान तीन वर्षांपासून ओळखत असले पाहिजेत. त्यानंतर उमेदवारांच्या यादीत नाव जोडले जाते. क्लबच्या समितीद्वारे वेळोवेळी मानद सदस्य निवडले जातात. सदस्यांना विम्बल्डन स्पर्धेच्या प्रत्येक दिवसासाठी दोन तिकिटे खरेदी करण्याचा अधिकार आहे. या व्यतिरिक्त सर्व स्पर्धाविजेत्यांना सदस्य होण्यासाठी आमंत्रित केले आहे. 

या क्लबची स्थापना सहा लोकांनी २३ जुलै, १८६८ रोजी *ऑल इंग्लंड क्रोके क्लब* म्हणून केली. त्यावेळी क्रोकेचा खेळ लोकप्रिय होता. १८७०मध्ये येथे पहिली क्रोके स्पर्धा आयोजित केली गेली. १८७५मध्ये येथे लॉन टेनिस खेळणे सुरू झाले. उद्देश  पहिली पुरुषांची एकेरी टेनिस स्पर्धा जुलै १८७७ मध्ये आयोजित केली गेली. त्यावेळी क्लबने आपले नाव बदलून *ऑल इंग्लंड क्रोकेट आणि लॉन टेनिस क्लब केले* . त्या वर्षी सर्व्हिस अंडरआर्म करणे भाग होते. पहिल्या विजेत्या स्पेन्सर गोर यांच्या मते "लॉन टेनिस कधीच महान खेळ होणार नाही."  १८७८ मध्ये कोर्टच्या मध्यातील जाळीची उंची बदलून टोकांना  आणि मध्यावर  इतकी करण्यात आली.  टेनिसची लोकप्रियता वाढल्यावर १८८२मध्ये क्लबने आपल्या नावातून *क्रोके* वगळले. १८९९मध्ये ते पुन्हा घातले. तेव्हापासून क्लबचे नाव *ऑल इंग्लंड लॉन टेनिस आणि क्रोकेट क्लब* आहे.
[अल्ट=|उजवे|इवलेसे| छप्पर घालण्यापूर्वीचे [सेंटर कोर्ट (विम्बल्डन)|सेंटर कोर्ट]]
इवलेसे| २०२२मध्ये क्लब
[अल्ट=|डावे|इवलेसे| छप्पर घातलेले [सेंटर कोर्ट (विम्बल्डन)|सेंटर कोर्ट]]
अल्ट=|इवलेसे| २०१९मध्ये क्र १ कोर्ट

### वाद 
१९५१पर्यंत या क्लबमध्ये कृष्णवर्णीय खेळाडूंना खेळण्याची परवानगी नव्हती तसेच १९५२पर्यंत ज्यूंना प्रवेश नव्हता.   १९५६मध्ये जिंकलेल्या अँजेला बक्स्टनला अद्यापही सदस्य करून घेतलेले नाही. १९५०पासून ती प्रतीक्षा यादीवरच आहे.     

२००६मध्ये क्लबच्या अध्यक्ष टिम फिलिप्सने सांगितले की स्पर्धेत पुरुष आणि महिलांना समान बक्षीस रक्कम देणे हे त्यांना "पुरुषांसाठी योग्य असे वाटत नाही" (पुरुष पाच सेट खेळतात तर महिला तीन). क्लबने पुढील वर्षापासून समान बक्षीस रक्कम देणे सुरू केले. 

## हे देखील पहा 
* विम्बल्डन चॅम्पियनशिप

## संदर्भ 
वर्ग:विंबल्डन स्पर्धा
वर्ग:लंडनमधील खेळ
वर्ग:इ.स. १८६८ मधील निर्मिती
वर्ग:ग्रँड स्लॅम टेनिस स्पर्धा
आशिष दुबे

**आशिष दुबे** हे भारतीय राजकारणी आहेत. ते भारतीय जनता पक्षाचे सदस्य म्हणून २०२४ च्या भारतीय सार्वत्रिक निवडणुकीत मध्य प्रदेशच्या जबलपूर जागेवरून लोकसभेत निवडून आले.

## संदर्भ 
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:जबलपूरचे खासदार
वर्ग:पुरुष चरित्रलेख
अनिता नागर सिंह चौहान

**अनिता नागर सिंह चौहान** ही एक भारतीय राजकारणी आहे. भारतीय जनता पक्षाच्या सदस्या म्हणून २०२४ च्या भारतीय सार्वत्रिक निवडणुकीत मध्य प्रदेशातील रतलाम येथून त्या लोकसभेवर निवडून आल्या. रतलाम (लोकसभा मतदारसंघ) जिंकणाऱ्या त्या पहिल्या महिला ठरल्या.

त्यांनी भारतीय राष्ट्रीय काँग्रेसच्या कांतीलाल भुरिया यांचा २०७,२३२ मतांनी पराभव केला.

## संदर्भ 
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:रतलामचे खासदार
वर्ग:स्त्री चरित्रलेख
होशियार सिंह

कर्नल **होशियार सिंग दहिया**, परमवीर (५ मे, १९३० - ६ डिसेंबर, १९९८) हे एक भारतीय लष्करी अधिकारी होते. १९७१ च्या भारत-पाकिस्तान युद्धादरम्यान त्यांच्या शौर्याबद्दल त्यांना परमवीर चक्र हा भारताचा सर्वोच्च लष्करी सन्मान दिला गेला.

वर्ग:परमवीर चक्र विजेते
वर्ग:इ.स. १९३० मधील जन्म
वर्ग:इ.स. १९९८ मधील मृत्यू
वर्ग:भारतीय सैन्यातील अधिकारी
वर्ग:पुरुष चरित्रलेख
जुलिएट स्टीवन्सन

**ज्युलिएट ॲन व्हर्जिनिया स्टीव्हन्सन** (जन्म ३० ऑक्टोबर १९५६) ही नाटक, चित्रपट आणि दुरदर्शनची एक इंग्रजी अभिनेत्री आहे. *ट्रूली, मॅडली, डीपली* (१९९१) या चित्रपटातील तिच्या भूमिकेसाठी तिला ओळखले जाते, ज्यासाठी तिला प्रमुख भूमिकेतील सर्वोत्कृष्ट अभिनेत्रीसाठी बाफ्टा पुरस्कारासाठी नामांकन मिळाले होते. *एम्मा* (१९९६), *बेंड इट लाइक बेकहॅम* (२००२), *मोना लिसा स्माइल* (२००३), *बिइंग जुलिया* (२००४), *इन्फेमस* (२००६) या चित्रपटांचा तिच्या कारकिर्दीत समावेश आहे. *डेथ ॲन्ड द मेडन* (१९९१-९२) या नाटकातील कामासाठी तिला लॉरेन्स ऑलिव्हिये पुरस्कार मिळाला आहे.

## संदर्भ 
वर्ग:इ.स. १९५६ मधील जन्म
वर्ग:लॉरेन्स ऑलिव्हिये पुरस्कारविजेते
वर्ग:इंग्लिश दूरचित्रवाहिनी अभिनेत्री
वर्ग:इंग्लिश चित्रपट अभिनेत्री
वर्ग:इंग्लिश नाट्य अभिनेत्री
वर्ग:स्त्री चरित्रलेख
रामस्वामी परमेश्वरन

मेजर **रामस्वामी परमेश्वरन**, परमवीर चक्र (१३ सप्टेंबर, १९४६:मुंबई, महाराष्ट्र, भारत - २५ नोव्हेंबर, १९८७:श्रीलंका) हे एक भारतीय लष्करी अधिकारी होते. त्यांना श्रीलंकेच्या यादवीमधील त्यांच्या शौर्याबद्दल परमवीर चक्र हा भारताचा सर्वोच्च लष्करी सन्मान मरणोत्तर देण्यात आला होता.

वर्ग:परमवीर चक्र विजेते
वर्ग:भारतीय सैन्यातील अधिकारी
वर्ग:इ.स. १९४६ मधील जन्म
वर्ग:इ.स. १९८७ मधील मृत्यू
वर्ग:पुरुष चरित्रलेख
धनसिंग थापा

**धनसिंग थापा**, परमवीर (२८ एप्रिल, १९२८ - ६ सप्टेंबर २००५) एक भारतीय लष्करी अधिकारी होते. त्यांना परमवीर चक्र हा भारताचा सर्वोच्च लष्करी बहुमान दिला गेला होता. हे ८ गोरखा रायफल्सच्या पहिल्या बटालियनमध्ये तैनात होते.

वर्ग:परमवीर चक्र विजेते
वर्ग:भारतीय सैन्यातील अधिकारी
वर्ग:इ.स. १९२८ मधील जन्म
वर्ग:इ.स. १९२८ मधील मृत्यू
वर्ग:पुरुष चरित्रलेख
जोगिंदर सिंग

सुभेदार **जोगिंदर सिंग सहनान**, **परमवीर** (२६ सप्टेंबर, १९२१ - २३ ऑक्टोबर, १९६२) हे एक भारतीय सैनिक होते. लढाईतील त्यांच्या अतुलनीय शौर्याबद्दल त्यांना परमवीर चक्र हा भारताचा सर्वोच्च लष्करी बहुमान दिला गेला. सिंग १९३६ मध्ये ब्रिटीश भारतीय सैन्यात सामील झाले. ते शीख रेजिमेंटच्या पहिल्या बटालियनमध्ये तैनात होते.

वर्ग:परमवीर चक्र विजेते
वर्ग:भारतीय सैनिक
वर्ग:इ.स. १९२१ मधील जन्म
वर्ग:इ.स. १९६२ मधील मृत्यू
वर्ग:पुरुष चरित्रलेख
वर्ल्ड ब्रदरहूड फेडरेशन

**वर्ल्ड ब्रदरहूड फेडरेशन** तथा **जागतिक भावकी संघ** (इंग्रजी: World Brotherhood Federation) ही आंतरराष्ट्रीय ख्रिश्चन संस्था होती जी 1896 ते 1938 पर्यंत अस्तित्वात होती. संस्थेचे उद्दिष्ट सर्व मानवजाती आणि त्यातील धर्मांमधील बंधुत्व वाढवणे हे होते.

## संघटना
ब्रिटिश फायनान्सर विल्यम वॉर्ड यांनी १८९६ मध्ये संस्थेची स्थापना केली होती. १९१९ पासून संघटनेने लीग ऑफ नेशन्सला जवळून सहकार्य केले. १९३८ मध्ये लीग ऑफ नेशन्सच्या विसर्जनासह संघटना विसर्जित करण्यात आली.

संस्थेच्या सर्वात प्रभावशाली सदस्यांपैकी एक ब्रिटिश पंतप्रधान डेव्हिड लॉयड जॉर्ज होते. जागतिक बंधुता महासंघाने इतर जागतिक धर्मांनाही सहकार्य केले. संस्थेच्या सहकाऱ्यांमध्ये भारतीय हिंदू व्यक्तींचा समावेश होता जसे की: लोकमान्य टिळक, बिपिनचंद्र पाल आणि विठ्ठलभाई पटेल.

## काँग्रेस
*१९१९: लंडन
*१९२०: वॉशिंग्टन, डी.सी.
*१९२१: प्राग
*१९२३: टोरंटो
*१९२६: प्राग

## संदर्भ
वर्ग:आंतरराष्ट्रीय संघटना
वर्ग:ख्रिश्चन धर्म
टोफर ग्रेस

**क्रिस्टोफर जॉन "टोफर" ग्रेस** (जन्म १२ जुलै १९७८)  एक अमेरिकन अभिनेता आहे. त्याने *ट्रॅफिक (२०००)*, *मोना लिसा स्माइल* (२००३), *स्पायडर-मॅन ३* (२००७), *इंटरस्टेलर* (२०१४) या चित्रपटांमध्ये काम केले आहे.

## संदर्भ 
वर्ग:इंग्लिश दूरचित्रवाहिनी अभिनेते
वर्ग:इ.स. १९७८ मधील जन्म
वर्ग:अमेरिकन अभिनेते
वर्ग:एमी पुरस्कारविजेते
वर्ग:ज्यू व्यक्ती
वर्ग:इंग्लिश चित्रपट अभिनेते
वर्ग:पुरुष चरित्रलेख
ब्रेंटफोर्डची लढाई (१६४२)

**ब्रेंटफोर्डची लढाई** ही १२ नोव्हेंबर, १६४२ रोजी इंग्लंडच्या मिडलसेक्स काउंटीमधील ब्रेंटफोर्ड शहराजवळ झालेली लढाई होती. इंग्लिश यादवी युद्धाचा भाग असलेली ही लढाई येथे प्रिन्स रुपर्टच्या नेतृत्वाखालील राजधार्जिण्या सैन्याच्या एक घोडदळ तुकडी आणि वेल्श पायदळाच्या एक रेजिमेंट आणि संसदेकडून लढणाऱ्या दोन पायदळ रेजिमेंटांमध्ये झाली. यात रुपर्टच्या सैन्याने निर्णायक विजय मिळवला आणि जवळील गाव लुटुन जाळून टाकले. 

## संदर्भ 
 

वर्ग:इंग्लंडचा इतिहास
वर्ग:इ.स. १६४२
आल्बर्ट एक्का

लान्स नाईक **आल्बर्ट एक्का**, **परमवीर** (२७ डिसेंबर, १९४२ - ३ डिसेंबर, १९७१) हे भारतीय सैनिक होते. १९७१ च्या भारत-पाकिस्तान युद्धात गंगासागरच्या लढाईत ते शहीद झाले. शत्रूचा सामना करताना दाखविलेल्या अतुलनीय शौर्याबद्दल त्यांना परमवीर चक्र हा भारताचा सर्वोच्च लष्करी बहुमान प्रदान करण्यात आला.

वर्ग:परमवीर चक्र विजेते
वर्ग:भारतीय सैनिक
वर्ग:इ.स. १९४२ मधील जन्म
वर्ग:इ.स. १९७१ मधील मृत्यू
वर्ग:पुरुष चरित्रलेख
२०२३ क्रिकेट विश्वचषक बाद फेरी

२०२३ क्रिकेट विश्वचषकच्या बाद फेरीत १५ नोव्हेंबरला मुंबईच्या वानखेडे स्टेडियमवर आणि १६ नोव्हेंबरला कोलकाता येथील ईडन गार्डन्स येथे खेळल्या गेलेल्या दोन उपांत्य फेरीचा आणि १९ नोव्हेंबरला अहमदाबादच्या नरेंद्र मोदी स्टेडियमवर अंतिम फेरीचा समावेश होता. आयसीसीने म्हटले आहे की जर पाकिस्तान उपांत्य फेरीसाठी पात्र ठरला असता तर ते ईडन गार्डन्सवर खेळले असते. भारत उपांत्य फेरीसाठी पात्र ठरला आणि पाकिस्तानने वानखेडे स्टेडियमवर खेळ केला. सर्व बाद सामन्यांना राखीव दिवस होता.

## पात्रता
यजमान भारत हा उपांत्य फेरीसाठी पात्र ठरणारा पहिला संघ होता ज्याने श्रीलंकेविरुद्ध ३०२ धावांनी दणदणीत विजय मिळवला होता, हा त्यांचा विश्वचषकातील सलग सातवा विजय होता.

४ नोव्हेंबर रोजी पाकिस्तानने न्यू झीलंडचा पराभव केल्यानंतर दक्षिण आफ्रिका उपांत्य फेरीसाठी पात्र ठरणारा दुसरा संघ ठरला;  मात्र, त्या विजयासह, पाकिस्तानने बाद फेरीच्या त्यांच्या आशा जिवंत ठेवल्या.

५ नोव्हेंबर रोजी कोलकाता येथील ईडन गार्डन्स येथे दक्षिण आफ्रिकेला २४३ धावांनी पराभूत करून भारताने उपांत्य फेरीत अव्वल स्थान मिळवले, ८ सामन्यांत १६ गुण जमा केले, कारण उर्वरित सामन्यात इतर कोणत्याही संघाला भारताइतके गुण मिळवता आले नाहीत.

७ नोव्हेंबर रोजी अफगाणिस्तानला पराभूत करून, दक्षिण आफ्रिकेसोबत समान गुण शेअर केल्यानंतर आणि उपांत्य फेरीत दोन्ही बाजू एकमेकांविरुद्ध खेळल्यानंतर ऑस्ट्रेलिया हा उपांत्य फेरीसाठी पात्र ठरणारा तिसरा संघ ठरला.

११ नोव्हेंबर रोजी इडन गार्डन्स येथे, इंग्लंडने प्रथम फलंदाजी केली आणि ५० षटकात ९ बाद ३३७ धावा केल्या. पाकिस्तानला उपांत्य फेरीसाठी पात्र होण्यासाठी, त्यांना ६.४ षटकांत एकूण धावसंख्येचा पाठलाग करून न्यू झीलंडला निव्वळ धावगतीमध्ये मागे टाकावे लागले, कारण संघांचे समान गुण होते. तथापि, पहिला डाव संपल्यानंतर, न्यू झीलंडने उपांत्य फेरीसाठी पात्र ठरले कारण तांत्रिकदृष्ट्या लक्ष्याचा पाठलाग ६.४ षटकांत करणे शक्य नव्हते. त्यामुळे, न्यू झीलंडने चौथा संघ म्हणून उपांत्य फेरीत प्रवेश निश्चित केला आणि उपांत्य फेरीत भारताचा सामना २०१९ मधील मागील विश्वचषकात केला होता.

१३ नोव्हेंबर २०२३ रोजी उपांत्य फेरीसाठी मॅच अधिकाऱ्यांची घोषणा करण्यात आली.

## लढती 
## उपांत्यफेरी 
### पहिला उपांत्य सामना
### पहिला उपांत्य सामना 
## अंतिम सामना 
## संदर्भ
## बाह्य दुवे
बाद फेरी
न्यू झीलंड क्रिकेट संघाचा अफगाणिस्तान दौरा (भारतामध्ये), २०२४

**न्यू झीलंड क्रिकेट संघाने** सप्टेंबर **२०२४ मध्ये** अफगाणिस्तान क्रिकेट संघासोबत खेळण्यासाठी **भारताचा दौरा** केला. या दौऱ्यात एका कसोटी सामन्याचा समावेश होता, जो दोन संघांमधील असा पहिला सामना होता आणि ग्रेटर नोएडा येथील शहीद विजय सिंह पथिक क्रीडा संकुल येथे खेळला जाणारा पहिला कसोटी सामना होता.

ओले मैदान आणि सततच्या मुसळधार पावसामुळे नियोजित कसोटी सामना एकही चेंडू टाकल्याशिवाय रद्द करण्यात आला. एकही चेंडू टाकल्याशिवाय कसोटी सामना रद्द होण्याची ही आठवी घटना होती.

## खेळाडू
८ सप्टेंबर २०२४ रोजी, इब्राहिम झद्रानला त्याच्या डाव्या पायाच्या घोट्याच्या मोचमुळे मालिकेतून बाहेर काढण्यात आले.

## एकमेव कसोटी
## संदर्भ 
वर्ग:इ.स. २०२४ मधील क्रिकेट
वर्ग:न्यू झीलंड क्रिकेट संघाचे अफगाणिस्तान दौरे
न्यू झीलंड
अफगाणिस्तान
शैतान सिंग

मेजर **शैतान सिंग भाटी**, **परमवीर** (१ डिसेंबर, १९२४:राजस्थान, ब्रिटिश भारत - १८ नोव्हेंबर, १९६२) हे भारतीय सैन्य अधिकारी होते. लढाईतील त्यांच्या अतुलनीय शौर्यासाठी त्यांना परमवीर चक्र हा भारताचा सर्वोच्च लष्करी बहुमान दिला गेला.

राजस्थानमध्ये जन्मलेल्या सिंग पदवी घेतल्यानंतर जोधपूर संस्थानाच्या फौजेत सामील झाले.

वर्ग:परमवीर चक्र विजेते
वर्ग:भारतीय सैन्यातील अधिकारी
वर्ग:इ.स. १९२४ मधील जन्म
वर्ग:इ.स. १९६२ मधील मृत्यू
वर्ग:पुरुष चरित्रलेख
शमसुररहमान

**शमसुररहमान** (जन्म २५ नोव्हेंबर १९९९) हा अफगाण क्रिकेट खेळाडू आहे.

## संदर्भ 
वर्ग:अफगाणिस्तानचे ट्वेंटी२० क्रिकेट खेळाडू
वर्ग:पुरुष चरित्रलेख
चॅरिस पावेली

**चॅरिस रेबेकाह पावेली** (२५ ऑक्टोबर, २००४ - ) ही एक इंग्लिश क्रिकेट खेळाडू आहे. ही वूस्टरशायर, सेंट्रल स्पार्क्स आणि बर्मिंगहॅम फिनिक्ससाठी खेळते.

## संदर्भ 
वर्ग:इंग्लंडच्या महिला क्रिकेट खेळाडू
वर्ग:स्त्री चरित्रलेख
सेरेन स्माले

**सेरेन ॲना स्माले** (१३ डिसेंबर, २००४ - ) ही एक वेल्श क्रिकेट खेळाडू आहे जी सध्या लँकशायर, नॉर्थ वेस्ट थंडर आणि बर्मिंगहॅम फिनिक्सकडून खेळते.

## संदर्भ 
वर्ग:इंग्लंडच्या महिला क्रिकेट खेळाडू
वर्ग:स्त्री चरित्रलेख
आलोक शर्मा (भारतीय राजकारणी)

**आलोक शर्मा** हे एक भारतीय राजकारणी आहेत जे १८ व्या लोकसभेसाठी भोपाळ मतदारसंघातून निवडून आले. ते भाजपच्या राजकारणी आहे.

## संदर्भ 
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:भोपाळचे खासदार
वर्ग:पुरुष चरित्रलेख
टर्नहॅम ग्रीनची लढाई

**टर्नहॅम ग्रीनची लढाई** इंग्लंडच्या यादवी युद्धादरम्यान १३ नोव्हेंबर, १६४२ रोजी टर्नहॅम ग्रीन गावाजवळ झालेली लढाई होती. युद्धाच्या सुरुवातीला झालेल्या या लढाईत कोणालाही निर्णायक विजय मिळाला नाही परंतु संसदेच्या सैन्याने पहिल्या चार्ल्सला येथे रोखून धरल्याने लंडनवरील त्याची चाल मंदावली.

## संदर्भ 
 
वर्ग:इंग्लिश यादवी युद्ध
वर्ग:इ.स. १६४२
क्लोंटार्फ (डब्लिन)

**क्लोनटार्फ** हे शहराच्या डब्लिन ३ पोस्टल जिल्ह्यातील डब्लिनच्या उत्तर बाजूला असलेले एक समृद्ध किनारपट्टी उपनगर आहे. ऐतिहासिकदृष्ट्या, लोकसंख्येची दोन केंद्रे होती, एक शहराच्या दिशेने किनाऱ्यावर, आणि क्लोन्टार्फ शेड्सचे मासेमारी गाव, किनाऱ्यावर उत्तरेला आता व्हर्नन अव्हेन्यू आहे.

## संदर्भ 
वर्ग:आयर्लंडमधील शहरे
वर्ग:डब्लिन
कोये (नेदरलँड्स)

**कोगे** (, जुने शब्दलेखन *Kjøge*) हे कोपनहेगनच्या नैऋत्येस ३९ किमी अंतरावर कोगे खाडीच्या (कोगे उपसागर) किनाऱ्यावरील बंदर आहे.

## संदर्भ 
वर्ग:नेदरलँड्समील शहरे
सायप्रस महिला क्रिकेट संघाचा सर्बिया दौरा, २०२४

सायप्रस महिला क्रिकेट संघाने १४ ते १५ सप्टेंबर २०२४ या काळात ४ टी२०आ खेळण्यासाठी सर्बियाचा दौरा केला. सायप्रस महिलांनी मालिका २-० अशी जिंकली.

## आंतरराष्ट्रीय ट्वेंटी२० मालिका
### १ला सामना
### २रा सामना
### ३रा सामना
### ४था सामना
## संदर्भ 
## बाह्य दुवे
* ईएसपीएन क्रिकइन्फोवर मालिका मुख्यपृष्ठ

वर्ग:इ.स. २०२४ मधील क्रिकेट
वर्ग:सायप्रस महिला क्रिकेट संघाचे सर्बिया दौरे
वर्ग:सर्बियामधील क्रिकेट
उन्हाळी पॅरालिंपिक खेळांमधील भारताच्या पदकविजेत्यांची यादी

खालील यादी भारताने आतापर्यंत पॅरालिंपिक खेळांमध्ये मिळवलेल्या सर्व पदकांची आहे. भारताने प्रथमत: १९६८ तेल अविव पॅरालिंपिक खेळात भाग घेतला. भारताने १९७२ हेडलबर्ग पॅरालिंपिक खेळात पहिले वहिले पदक जिंकले. २०२४ पॅरिस पॅरालिंपिकच्या समापनापर्यंत भारताकडे १६ सुवर्ण, २१ रौप्य आणि २३ कांस्य असे एकूण ८० पदके आहेत.
## सहभाग सारांश
### स्पर्धेनुसार सहभाग व पदकसंख्या
### खेळांप्रमाणे पदकसंख्या 
## पदक तालिका
### सुवर्ण पदक
### रौप्य/रजत पदक
### कांस्य पदक
पदकविजेते
भारत
२०२४ कोपनहेगन चषक

**२०२४ महिला कोपनहेगन कप** १४ ते १५ सप्टेंबर या काळात डेन्मार्क येथे आयोजित करण्यात आला होता. हा कप डेन्मार्क महिलांनी जिंकला.

## गुण सारणी
स्रोत:ईएसपीएन क्रिकइन्फो अंतिम सामन्यासाठी पात्र तिसरे स्थान प्ले-ऑफसाठी पात्र

## फिक्स्चर
----

----

----

----

----

## तिसरे स्थान प्ले-ऑफ
## अंतिम सामना
## संदर्भ 
## बाह्य दुवे
* ईएसपीएन क्रिकइन्फोवर मालिका मुख्यपृष्ठ

वर्ग:इ.स. २०२४ मधील क्रिकेट
वर्ग:महिला क्रिकेट
वर्ग:डेन्मार्कमधील क्रिकेट
अझरबैजान रेल्वे संग्रहालय

**अझरबैजान रेल्वे संग्रहालय** ( *Azərbaycan Dəmiryol Muzeyi*) 
बाकू, अझरबैजान मधील रेल्वे संग्रहालय आहे. २०१९ मध्ये हे संग्रहालय उघडण्यात आले. हे संग्रहालय जाफर जब्बारली स्क्वेअर (२८ मे मेट्रो स्टेशन) जवळ, बाकू शहराच्या मध्यभागी साबुंचू रेल्वे स्टेशनच्या ऐतिहासिक इमारतीमध्ये आहे.

## संदर्भ 
## बाह्य दुवे 
* अधिकृत संकेतस्थळ    

संग्रहालय
ज्ञानेश्वर पाटील

**ज्ञानेश्वर पाटील** हे भारतीय राजकारणी आणि मध्य प्रदेश राज्यातील खांडवा लोकसभा मतदारसंघातील खासदार आहेत. कोविड-19 मध्ये नंदकुमार सिंह चौहान यांच्या निधनानंतर त्यांनी भारतीय जनता पक्षाकडून खंडवा लोकसभा जागेवरून २०२१ ची पोटनिवडणूक यशस्वीपणे लढवली. त्यांनी राज नारायण सिंग पूर्णी यांच्यावर ८२,१४० मतांनी विजय मिळवला.

२०२४ च्या लोकसभा निवडणुकीत पाटील यांचा ८,६२,६७९ मते मिळाली व त्यांनी काँग्रेसचे नरेंद्र पटेल यांचा २,६९,६४८ मतांनी पराभव केला.

## संदर्भ 
वर्ग:१७ वी लोकसभा सदस्य
वर्ग:मध्य प्रदेशचे खासदार
वर्ग:१८ वी लोकसभा सदस्य
वर्ग:भारतीय जनता पक्षातील राजकारणी
वर्ग:खांडवाचे खासदार
वर्ग:पुरुष चरित्रलेख
एम. मल्लेश बाबू

**मुनीस्वामी मल्लेश बाबू** हे भारतीय राजकारणी आहेत. ते २०२४ मध्ये कर्नाटक राज्यातील कोलार लोकसभा मतदारसंघातून लोकसभेवर निवडून आले आहेत. ते जनता दल (धर्मनिरपेक्ष) चे सदस्य आहेत.

## संदर्भ 
वर्ग:१८ वी लोकसभा सदस्य
वर्ग:भारतीय राजकारणी
वर्ग:कर्नाटकचे खासदार
वर्ग:जनता दल (धर्मनिरपेक्ष)चे राजकारणी
दुर्गा दास उईके

**दुर्गा दास उईके** (जन्म २९ ऑक्टोबर १९६३), हे **डीडी उईके** म्हणूनही ओळखले जातात, हे एक भारतीय राजकारणी आहेत. ते सध्या बैतुलचे खासदार आहेत. भारतीय जनता पक्षाचे सदस्य म्हणून ते २०१९ च्या भारतीय सार्वत्रिक निवडणुकीत मध्य प्रदेशच्या बैतुल येथून लोकसभेवर जागा मिळवली. २०२४ निवडणूकीत मध्ये त्यांनी परत आपली जागा राखली. राजकारणात येण्यापूर्वी ते एक प्रसिद्ध शिक्षक होते.

## संदर्भ 
वर्ग:१८ वी लोकसभा सदस्य
वर्ग:इ.स. १९६३ मधील जन्म
वर्ग:मध्य प्रदेशचे खासदार
वर्ग:१७ वी लोकसभा सदस्य
वर्ग:भारतीय जनता पक्षातील राजकारणी
वर्ग:शिक्षक
लंडनची महाआग

[इवलेसे| लंडनच्या महाआगीचे अज्ञात चित्रकाराने १६७५ मध्ये काढलेले चित्र. डावीकडे [लंडन ब्रिज आहे; उजवीकडे टॉवर ऑफ लंडन . जुने सेंट पॉल कॅथेड्रल सर्वात उंच ज्वालांनी वेढलेले अंतरावर आहे.]]
**लंडनची महाआग** ही मध्य लंडनमध्ये रविवार २ सप्टेंबर ते गुरुवार ६ सप्टेंबर १६६ या कालावधीत पसरलेली एक मोठी आग होती,  मध्ययुगीन लंडन शहराचा रोमन भिंतीच्या आतील जवळजवळ सगळा भाग आणि तसेच भिंतीच्या पश्चिमेकडीलही काही भाग यात जळून गेला. या आगीतील मृतांची संख्या तुलनेने कमी असल्याचे मानले जाते.  

[अल्ट=Map of central London in 1666, showing landmarks related to the Great Fire of London|इवलेसे| १६६६मधील [मध्य लंडन|मध्यवर्ती लंडन. आगीत जळालेला भाग गुलाबी रंगात आहे. आगीची सुरुवाती झालेली पुडिंग लेन हिरव्या रेघेत आहे]]ही आग रविवारी २ सप्टेंबर रोजी मध्यरात्रीनंतर पुडिंग लेनमधील एका बेकरीमध्ये सुरू झाली आणि वेगाने आसपासच्या इमारतींमध्ये पसरली. त्यावेळी अग्निशमन तंत्र म्हणजे मुख्यत्वे आगीच्या मार्गातील इमारती आणि जळण काढून टाकणे हे होते. त्यावेळच्या लंडनच्या महापौर  सर थॉमस ब्लडवर्थ यांच्या अनिर्णयाकतेमुळे हे करण्यास मोठा उशीर झाला. जवळजवळ २४ तासांनी रविवारी रात्री मोठ्या प्रमाणावर  पाडापाड करण्याचे आदेश दिले गेले पण तोपर्यंत सुरू झालेल्या वाऱ्याने बेकरीची आग फोफावली होती. आग सोमवारी उत्तरेकडे शहराच्या मध्यभागाकडे पसरत गेली. अशातच परदेशी लोक या आगी लावत असल्याच्या अफवा पसरल्याने रस्त्यांवरून संताप आणि समतोल ढळायला लागला. आगीत बेघर झालेल्या लोकांनी तेव्हा फ्रेंच आणि डच लोकांशी सुरू असलेल्या युद्धामुळे हेच लोक आगी लावत आहेत असा समज करून घेतला आणि फ्रांस आणि नेदरलँड्समधून लंडनमध्ये स्थलांतिरत झालेले लोक रस्त्यावरील हिंसाचाराचे बळी ठरले. मंगळवारीपर्यंत ही आग जवळजवळ संपूर्ण जुन्या शहरात पसरली. यात जुने सेंट पॉल कॅथेड्रल नष्ट झाले. लवकरच आगीने नदीपल्याड उडी मारली आणि व्हाइटहॉल येथील दुसऱ्या चार्ल्सच्या दरबारालाही धोका निर्माण झाली. या दरम्यान शहरभर अग्निशमन प्रयत्न नेटाने सुरू होते. गुरुवारी आग हळूहळू विझायला लागली. याची दोन मोठी कारणे म्हणजे इतके दिवस रोरावणारा पूर्वेकडून येणारा वारा मंदावणे आणि टॉवर ऑफ लंडन मधील शिबंदीने गनपावडर वापरून भराभर इमारती पाडून आगीचे भक्ष्य कमी करणे.

या महाआपत्तीमुळे लंडनमध्ये आणि पर्यायाने इंग्लंडमध्ये मोठ्या सामाजिक आणि आर्थिक समस्या निर्माण झाल्या. लंडनमधील बेघर आणि भिकेला लागलेल्या जनतेने वैतागून बंड करू नये म्हणून राजा  चार्ल्सने लंडनवासीयांना लंडन सोडून इतरत्र स्थायिक होण्यासाठी  मोठे प्रोत्साहन दिले. शहराच्या पुनर्बांधणीसाठी विविध योजना प्रस्तावित करण्यात आल्या. त्यांपैकी काही अगदी अचाट होत्या. आगीनंतर लंडनची पुनर्बांधणी साधारण जुन्या मध्ययुगीन योजनेवर करण्यात आली जी आजही अस्तित्वात आहे. 

## संदर्भ आणि नोंदी 
महाआग
वर्ग:इंग्लंडचा इतिहास
वर्ग:नैसर्गिक आपत्ती
केशवरेड्डी सुधाकर

**केशवरेड्डी सुधाकर** हे एक कर्नाट्क राज्यातील भारतीय राजकारणी आहेत. ते ६ फेब्रुवारी २०२० ते १३ मे २०२३ पर्यंत कर्नाटकचे वैद्यकीय शिक्षण आणि आरोग्य मंत्री होते. ते भारतीय राष्ट्रीय काँग्रेसचे सदस्य म्हणून २०१८ च्या कर्नाटक विधानसभेच्या निवडणुकीत चिकबल्लपूर येथून कर्नाटक विधानसभेवर निवडून आले आणि नंतर २०१९ मध्ये भारतीय जनता पक्षाचे सदस्य म्हणून सभागृहात पुन्हा निवडून आले.  त्यांनी २०२३ मध्ये कर्नाटक विधानसभेची निवडणूक चिकबल्लपूर येथे भाजपकडून लढवली होती परंतु त्यांना काँग्रेसचे उमेदवार प्रदीप ईश्वर यांच्याकडून पराभव पत्करावा लागला होता. मार्च २०२४ मध्ये, त्यांना २०२४ च्या लोकसभा निवडणुकीसाठी चिकबल्लपूर मतदारसंघातून भाजप उमेदवार म्हणून घोषित करण्यात आले. ते भारतीय जनता पक्षाचे सदस्य म्हणून १८व्या लोकसभेत चिक्कबल्लापूर येथून लोकसभेवर निवडून आले.

ते चौथ्या बी.एस. येडियुरप्पा मंत्रालयातील सर्वात तरुण कॅबिनेट मंत्री होते ते पदभार स्वीकारताना केवळ ४६ वर्षांचे होते. त्यांनी आरोग्य आणि कुटुंब कल्याण विभागाचे वैद्यकीय शिक्षण मंत्री म्हणून काम करत होते. त्यांनी पुन्हा बसवराज बोम्मई यांच्या मंत्रालयात मंत्री म्हणून शपथ घेतली.

## संदर्भ 
वर्ग:१८ वी लोकसभा सदस्य
वर्ग:इ.स. १९७९ मधील जन्म
वर्ग:कर्नाटकचे खासदार
वर्ग:कर्नाटकचे आमदार
वर्ग:भारतीय जनता पक्षातील राजकारणी
वर्ग:भारतीय राष्ट्रीय काँग्रेस पक्षातील राजकारणी
वर्ग:चिकबल्लपूरचे आमदार
वर्ग:चिकबल्लपूरचे खासदार
वर्ग:पुरुष चरित्रलेख
यदुवीर कृष्णदत्त चामराज वडियार

**यदुवीर कृष्णदत्त चामराज वडियार** (जन्म २४ मार्च १९९२) हे एक भारतीय राजकारणी आणि वडियार घराण्यातील एक राजे आहेत. २०२४ पासून भाजपाचे ते मैसुरु मतदारसंघातून खासदार म्हणून काम करत आहेत. महाराजा जयचामराजेंद्र वायार यांचे ते पणतू आहे, व त्यांना  श्रीकांतदत्त वडियार यांच्या निधनानंतर १० डिसेंबर २०१३ रोजी प्रमोदा देवी वडियार यांनी दत्तक घेतले होते. २०१५ मध्ये एका खाजगी समारंभात त्यांना "म्हैसूरचे महाराजा" म्हणून स्थापित करण्यात आले.

## संदर्भ 
वर्ग:१८ वी लोकसभा सदस्य
वर्ग:इ.स. १९९२ मधील जन्म
वर्ग:कर्नाटकचे खासदार
वर्ग:भारतीय जनता पक्षातील राजकारणी
वर्ग:वडियार घराणे
वर्ग:मैसुरुचे खासदार
वर्ग:मैसुरु संस्थानाचे राजे
जयप्रद देसाई

जयप्रद देसाई हे भारतीय चित्रपट दिग्दर्शक, पटकथा लेखक आणि निर्माता आहेत. २०१५ मध्ये प्रदर्शित झालेल्या नागरिक या चित्रपटातून त्यांनी दिग्दर्शन क्षेत्रात पदार्पण केले. संगीतकार वसंत देसाई यांचे ते नातू आहेत.

## व्यक्तिगत जीवन 
जयप्रद देसाई यांचा जन्म २२ डिसेंबर १९८० रोजी मुंबईत झाला. त्यांच्या आईचे नाव शारदा तर वडिलांचे नाव उमाकांत देसाई आहे.

## शिक्षण 
जयप्रद देसाई यांनी पार्ले टिळक विद्यालयातून शालेय शिक्षण पूर्ण केले आणि मुंबई विद्यापीठातून संगणक अभियांत्रिकीचे शिक्षण घेतले.देसाई यांना कॉलेजमध्ये असतानाच कलेची आवड होती. महाविद्यालयीन शिक्षण पूर्ण केल्यानंतर त्यांनी चित्रपटांत सहाय्यक दिग्दर्शक, सहाय्यक कोरिओग्राफर म्हणून काम केले. २००६ मध्ये त्यांची न्यू यॉर्क विद्यापीठात MFA (लेखन आणि दिग्दर्शन) प्रवेशासाठी निवड झाली.

## कारकीर्द 
जयप्रद देसाई यांनी २०१५ या वर्षी दिग्दर्शित केलेला नागरिक हा रहस्यमय राजकीय चित्रपट असून या चित्रपटाला सर्वोत्कृष्ट सामाजिक चित्रपटासाठी महाराष्ट्र राज्य पुरस्कारांसह अनेक पुरस्कार मिळाले. MAMI आणि IFFI सारख्या अनेक प्रतिष्ठित चित्रपट महोत्सवांमध्ये देखील त्याची निवड झाली होती.

त्यानंतर त्यांनी हुतात्मा (वर्ष २०१९) ही ऐतिहासिक-काल्पनिक, रोमांचक वेब सिरीज तयार केली. समीक्षकांद्वारे तसेच प्रेक्षकांकडून याला चांगला प्रतिसाद मिळाला आणि हुतात्माला सर्वोत्कृष्ट वेब सिरीजसह मटा सन्मान पुरस्कार मिळाला.

२०२२मध्ये देसाई यांनी कोण प्रवीण तांबे? हा हिंदी भाषेतील चरित्रात्मक क्रीडा नाट्यपट दिग्दर्शित केला. हा चित्रपट क्रिकेट खेळाडू प्रवीण तांबे यांच्या जीवनावर आधारित आहे, ज्याने वयाच्या ४१ व्या वर्षी व्यावसायिक क्रिकेटमध्ये पदार्पण केले. या चित्रपटात श्रेयस तळपदे यांनी प्रवीण तांबे यांची भूमिका केली आहे. या चित्रपटाला फिल्मफेअर पुरस्कार २०२२ साठी नामांकन मिळाले होते.

मुखबीर- द स्टोरी ऑफ अ स्पाय ही जयप्रद देसाई लिखीत आणि दिग्दर्शित हिंदी वेब सिरीज २०२२ या वर्षी प्रदर्शित झाली. या वेब सिरीजला सर्वोत्कृष्ट कथा, पटकथा आणि संवाद यासाठी अनेक पुरस्कार मिळाले. सर्वोत्कृष्ट वेब सिरीज साठी फिल्मफेअर ओटीटी पुरस्कार २०२२ मध्ये देखील नामांकन मिळाले होते.

देसाई यांचा फिर आयी हसीन दिलरुबा (२०२४) हा अद्भुतरम्य हिंदी चित्रपट ९ ऑगस्ट २०२४ रोजी नेटफ्लिक्सवर प्रदर्शित झाला.

## चित्रपट यादी 
= संदर्भ =
श्रवण यंत्र

श्रवण यंत्र (Hearing Aid) हे एक इलेक्ट्रॉनिक उपकरण आहे, ज्याचा उपयोग श्रवणशक्ती कमी असलेल्या व्यक्तींना ऐकण्यास मदत करण्यासाठी केला जातो. हे यंत्र विशेषतः श्रवण क्षमता कमी झालेल्या किंवा बहिरेपणाने ग्रस्त व्यक्तींसाठी तयार केले जाते. श्रवण यंत्र ध्वनीचे प्रमाण वाढवून त्यास अधिक स्पष्टपणे कानात पोहोचवते, ज्यामुळे श्रवणक्षमता सुधारते.

रचना आणि कार्यप्रणाली

श्रवण यंत्राची रचना तीन मुख्य घटकांवर अवलंबून असते:

मायक्रोफोन (Microphone): यंत्रात असलेला मायक्रोफोन बाहेरील ध्वनी गोळा करतो आणि त्यास विद्युत सिग्नलमध्ये रूपांतरित करतो.

ऍम्प्लिफायर (Amplifier): या विद्युत सिग्नल्सना ऍम्प्लिफायरद्वारे वाढवले जाते, म्हणजेच ध्वनी मोठा आणि स्पष्ट होतो.

स्पीकर (Speaker): वाढवलेला आवाज कानात पोहोचवला जातो, ज्यामुळे व्यक्तीला आवाज स्पष्ट ऐकू येतो.

प्रकार

श्रवण यंत्रे विविध प्रकारात उपलब्ध असतात, जी रुग्णाच्या श्रवणक्षमतेच्या स्थितीनुसार निवडली जातात:

कानामध्ये बसणारे (In-the-ear - ITE): हे यंत्र पूर्णतः कानाच्या बाहेरील भागात बसते.

कानाच्या मागे बसणारे (Behind-the-ear - BTE): हे यंत्र कानाच्या मागील भागावर ठेवले जाते आणि आवाजाचा प्रवाह कानात ट्यूबच्या माध्यमातून पोहोचवला जातो.

कानाच्या आत बसणारे (In-the-canal - ITC): हे यंत्र कानाच्या आतल्या भागात बसवले जाते, जे दिसण्यास अतिशय सूक्ष्म असते.

वापर

श्रवण यंत्रांचा वापर मुख्यत्वे खालील श्रवणसमस्यांसाठी केला जातो:

वयासंबंधी श्रवणक्षमता कमी होणे (Age-related Hearing Loss): वृद्धापकाळात कानातील श्रवण क्षमता कमी होऊ लागते, त्यावेळी याचा वापर होतो.

उच्च आवाजामुळे श्रवण कमी होणे (Noise-induced Hearing Loss): मोठ्या आवाजाच्या सतत संपर्कामुळे कानाची श्रवण क्षमता कमी होते.

कानाच्या आजारांमुळे (Ear Infections या इतर समस्यांमुळे): कानाच्या इतर विकारांमुळे होणाऱ्या श्रवण समस्यांसाठीही हे उपयुक्त ठरते.

तंत्रज्ञान

श्रवण यंत्रे आता डिजिटल तंत्रज्ञानावर आधारित असतात. डिजिटल श्रवण यंत्र ध्वनीचे अधिक बारकाईने विश्लेषण करते आणि त्या ध्वनीच्या फ्रिक्वेन्सी आणि तीव्रतेनुसार आवाजात सुधारणा करते. काही आधुनिक श्रवण यंत्रांमध्ये नॉइस कॅन्सलेशन, ब्लूटूथ कनेक्टिव्हिटी, आणि प्रोग्रामेबल सेटिंग्ज असतात, ज्यामुळे वापरकर्ता वेगवेगळ्या श्रवण परिस्थितींमध्ये उपकरण समायोजित करू शकतो.

फायदे

श्रोत्याची श्रवणक्षमता सुधारते, त्यामुळे सामाजिक सहभाग वाढतो.

श्रवण क्षमता कमी झालेल्या व्यक्तींना संवाद साधणे सोपे होते.

श्रवण यंत्रामुळे आत्मविश्वास वाढतो आणि व्यक्तिमत्त्वात सुधारणा होते.

निष्कर्ष

श्रवण यंत्र हे श्रवणशक्ती कमी असलेल्या लोकांसाठी एक महत्त्वाचे साधन आहे. हे यंत्र आवाज अधिक स्पष्ट आणि समजण्यास योग्य बनवते, ज्यामुळे श्रवण समस्यांचा सामना करणाऱ्या लोकांना त्यांच्या दैनंदिन जीवनात मोठ्या प्रमाणावर फायदा होतो.
श्रवणशक्ती

**श्रवणशक्ती कमी होण्याची कारणे**

श्रवणशक्ती कमी होणे, ज्याला "बधिरता" किंवा "श्रवण नुकसानी" असेही म्हणतात, हे कानांच्या क्षमतेत कमी होणे किंवा संपूर्णपणे श्रवण न होणे याला सूचित करते. याला कारणीभूत अनेक घटक असू शकतात. हे तात्पुरते किंवा कायमचे असू शकते, वय, अनुवांशिकता, आवाजाची तीव्रता, आजार आणि औषधोपचारांसह इतर अनेक कारणांमुळे श्रवणशक्तीवर परिणाम होतो.

### श्रवणशक्ती कमी होण्याची मुख्य कारणे 
# **वयोमानामुळे श्रवणशक्ती कमी होणे (Presbycusis)**  वयोमानामुळे कानाच्या अंतर्गत भागातील पेशी आणि मज्जातंतूंमध्ये घट होते, ज्यामुळे श्रवणशक्ती कमी होते. वयाच्या ६० नंतर ही समस्या अधिक जाणवते.
# **उच्च आवाजाचा संपर्क (Noise-Induced Hearing Loss)**  सतत किंवा अचानक उच्च आवाजाच्या संपर्कामुळे कानाच्या अंतर्गत भागातील केस पेशी नष्ट होतात. ध्वनिप्रदूषण, फॅक्टरीतील आवाज, किंवा मोठ्या आवाजाचे संगीत यामुळे कानाच्या श्रवणशक्तीवर दीर्घकालीन परिणाम होऊ शकतो.
# **अनुवांशिक कारणे**  काही व्यक्तींमध्ये श्रवणशक्तीची समस्या अनुवांशिक असते. जर कुटुंबातील इतर सदस्यांना श्रवण समस्या असतील, तर पुढच्या पिढीमध्ये देखील याची शक्यता असते.
# **मधुमेह आणि हृदयरोग यासारखे आरोग्य समस्यांचे प्रभाव**  मधुमेह, उच्च रक्तदाब किंवा हृदयरोग यासारख्या दीर्घकालीन आजारांमुळे कानातील रक्तप्रवाहावर परिणाम होतो, ज्यामुळे श्रवणशक्ती कमी होऊ शकते.
# **औषधोपचारांचे दुष्परिणाम (Ototoxic Medications)**  काही औषधांचे परिणाम कानाच्या पेशींवर होतात, ज्यामुळे श्रवणशक्ती कमी होऊ शकते. हे विशेषतः कीमोथेरपी औषधे, काही अँटीबायोटिक्स किंवा इतर ओटोटॉक्सिक औषधांमध्ये दिसते.
# **कानाच्या संसर्गामुळे (Ear Infections)**  मध्यम कानात किंवा बाह्य कानात संसर्ग झाल्यास श्रवणशक्तीवर तात्पुरता किंवा दीर्घकालीन परिणाम होऊ शकतो. कानाच्या तपासणीत योग्य उपचार न मिळाल्यास श्रवण नाश होण्याची शक्यता असते.
# **कानातील मळाचा अडथळा (Earwax Blockage)**  कानात मळ जमा झाल्यास तो कानाच्या मार्गात अडथळा निर्माण करू शकतो, ज्यामुळे तात्पुरती श्रवणशक्ती कमी होऊ शकते. मळ काढल्यानंतर ही समस्या दूर होते.
# **श्रवणयंत्रातील तांत्रिक बिघाड (Physical Damage to the Ear)**  कानातील यंत्रणेतील शारीरिक बिघाड किंवा अपघातामुळे कानात दुखापत झाल्यास श्रवणशक्तीवर परिणाम होतो.
# **मेनियर्स रोग (Ménière’s Disease)**  या विकारामुळे कानात दाब निर्माण होतो आणि तेथील द्रवपदार्थाचा असमतोल होतो, ज्यामुळे श्रवणशक्ती कमी होऊ शकते.
# **अचानक श्रवण कमी होणे (Sudden Hearing Loss)**  हे अचानक आणि त्वरित घडू शकते, साधारणपणे एका कानात होते. या स्थितीला तातडीने वैद्यकीय उपचार आवश्यक असतात.

### उपचार आणि व्यवस्थापन 
श्रवणशक्ती कमी होण्याचे योग्य निदान झाल्यावर त्यावर उपचार करणे शक्य असते. कानात संसर्ग असेल तर त्यासाठी योग्य औषधे, कानात मळाचा अडथळा असल्यास तो काढणे, किंवा उच्च आवाजाचा संपर्क टाळणे यासारख्या पद्धती वापरल्या जातात. श्रवणयंत्रे (Hearing Aids) आणि कॉक्लियर इम्प्लांट्स यासारख्या तंत्रज्ञानाचा वापर श्रवणशक्ती सुधारण्यासाठी होऊ शकतो.

### निष्कर्ष 
श्रवणशक्ती कमी होण्याची अनेक कारणे असतात, परंतु योग्य निदान आणि उपचारांमुळे या समस्येवर मात करणे शक्य होते.
चोलेनहळ्ळी मंजुनाथ

**चोलेनहळ्ळी नांजप्पा मंजुनाथ** (जन्म २३ सप्टेंबर १९५७) हे एक भारतीय हृदयरोगतज्ञ व राजकारणी आहेत. ते बंगळुरू ग्रामीण लोकसभा मतदारसंघाचे खासदार आहेत.  ते एच.डी. देवे गौडा यांचे जावई आहेत.

ते सरकार संचालित श्री जयदेव इन्स्टिट्यूट ऑफ कार्डिओव्हस्कुलर सायन्सेस अँड रिसर्चचे संचालक होते. भारत सरकारने त्यांना भारतीय वैद्यकशास्त्रासाठी २००७ मध्ये पद्मश्री हा चौथा सर्वोच्च नागरी सन्मान प्रदान केला. त्यांनी १७ ऑक्टोबर २०२० रोजी म्हैसूर दसऱ्याच्या ४१० व्या आवृत्तीचे उद्घाटन केले, जो कोविड-१९ साथीच्या आजारातील "कोरोना योद्धा" साठी सन्मान चिन्ह म्हणून नदाहब्बा (राज्य उत्सव) होता. मार्च २०२४ मध्ये, त्यांना २०२४ च्या सार्वत्रिक निवडणुकीत बेंगळुरू ग्रामीण मतदारसंघासाठी भाजप उमेदवार म्हणून घोषित करण्यात आले व ते विजयी झाले.

## संदर्भ 
वर्ग:१८ वी लोकसभा सदस्य
वर्ग:२०व्या शतकातील भारतीय वैद्यकीय डॉक्टर
वर्ग:भारतीय वैद्यकीय शिक्षक
वर्ग:भारतीय वैद्यकीय संशोधक
वर्ग:इ.स. १९५७ मधील जन्म
वर्ग:वैद्यकशास्त्रातील पद्मश्री पुरस्कारविजेते
वर्ग:भारतीय जनता पक्षातील राजकारणी
वर्ग:कर्नाटकचे खासदार
वर्ग:बंगळूर ग्रामीणचे खासदार
वर्ग:पद्मश्री पुरस्कारविजेते
वर्ग:पुरुष चरित्रलेख
सुनील बोस

**सुनील बोस** हे भारतीय राजकारणी आहेत.२०२४ मध्ये ते कर्नाटकच्या चामराजनगर लोकसभा मतदारसंघातून ते लोकसभेवर निवडून आले आहेत.  ते भारतीय राष्ट्रीय काँग्रेसचे सदस्य आहेत.

## संदर्भ 
वर्ग:कर्नाटकचे खासदार
वर्ग:१८ वी लोकसभा सदस्य
वर्ग:भारतीय राष्ट्रीय काँग्रेस पक्षातील राजकारणी
वर्ग:चामराजनगरचे खासदार
वर्ग:पुरुष चरित्रलेख